В подкрепа на принципите, посочени в настоящото споразумение, страните се договарят, че в техен общ интерес е да си предоставят информация, която ще улесни ефективното прилагане на съответните закони за конкуренцията и ще доведе до по-добро разбиране на техните политики и действия за изпълнение.
 2.
 Всяка страна се съгласява да предостави на другата страна по нейно желание такава информация, каквато притежава, която искащата страна може да опише като подходяща за действие за изпълнение, което е било обмисляно или провеждано от органа за конкуренцията на искащата страна
 3.
 В случай на съгласувано действие от органите за конкуренцията на двете страни, с оглед приложение на техния закон за конкуренцията, органът за конкуренцията на всяка страна, по искане на органа за конкуренцията на другата страна, ще констатира дали заинтересованите физически или юридически лица ще се съгласят с взаимно ползване на секретна информация, свързана с казаното дотук, между органите за конкуренцията на страните.
 4.
 По време на консултациите съгласно член III всяка страна ще предостави на другата толкова информация, колкото е в състояние, с цел да улесни възможно най-широка дискусия, относно съответните аспекти на определената транзакция.
 VIII. Полугодишни срещи
 1.
 В подкрепа на общия им интерес за сътрудничество и координация, по отношение на дейностите им за изпълнение подходящи ръководители от органите за конкуренцията на страните ще провеждат срещи два пъти годишно или по друг начин, според договореното между органите за конкуренцията на страните за: а) да обменят информация за текущите действия за изпълнение и приоритети, б) обмен на информация за икономическите сектори от общ интерес; в) да обсъдят промени в политиката, които обсъждат и г) да обсъдят други въпроси от взаимен интерес, свързани с прилагането на законите за конкуренцията.
 2.
 Съвместният комитет за сътрудничество, съгласно рамковия договор за търговско и икономическо сътрудничество между Европейските общности и Канада, трябва да получи отчет от тези съвещания, провеждани всяко полугодие.
 IХ. Връзки за комуникация съгласно настоящото споразумение
 Комуникациите съгласно настоящото споразумение, включително нотифицирания съгласно член II и искания съгласно членове III и V, могат да се осъществяват пряко устно, по телефона или чрез факс, между органите за конкуренцията на страните. Нотифицирания съгласно член II и искания съгласно членове III и IV ще бъдат потвърждавани незабавно писмено по обикновени дипломатически канали.
 Х. Конфиденциалност и използване на информация
 1.
 Независимо от което и да е условие от настоящото споразумение, никоя страна не е задължена да оповестява информация на другата страна, където такова разкриване е забранено от законите на страната, притежаваща информацията, или ще бъде несъвместимо с основните интереси на страната.
 2.
 Освен ако е договорено по друг начин от страните, всяка страна във възможно най-висока степен ще поддържа поверителността на информацията, която ѝ е съобщена поверително от другата страна съгласно настоящото споразумение. Всяка страна в най-висока степен ще противостои на каквото и да е искане от трета страна за разкриване на такава информация.
 3.
 а)
 Органите за конкуренцията в Европейските общности след известие до канадския орган за конкуренцията ще информират компетентните органи на страната членка или държавите-членки, чиито основни интереси са повлияни от изпратените ѝ уведомления от органа за